jkorsvik/nowiki_second_scrape_merged huggingface dataset:
Supergirl (film)

Supergirl er en britisk science fiction-, eventyr- og superheltfilm fra 1984 regissert av Jeannot Szwarc. Filmen handler om Supergirl, som er kusinen til Supermann. Hun kommer til jorden for å hente tilbake en kraft som har kommet i hendene på en ond herskerinne. Rollen som Supergirl spilles av Helen Slater, mens andre sentrale roller spilles av Faye Dunaway og Peter O'Toole.
Supergirl ble dårlig mottatt av kritikerne og ble en publikumsmessig skuffelse.


== Handling ==
Supergirl er kusinen til Supermann. Hun kommer til jorda for å hente tilbake en kraft kalt «Pmegahedron» som unnslapp Argo City ved et uhell. Den mystiske kraften gir dens eier herredømme over universet og har nå kommet i hendene til den onde heksa Selena.


== Om filmen ==


=== Filmkritikerne ===
Supergirl ble dårlig mottatt av anmelderne, noe som gjenspeiles i at den kun har fått 10 % på Rotten Tomatoes. Den amerikanske filmkritikeren Roger Ebert gav den 2 av 4 stjerner.


=== Økonomi og popularitet ===
Filmen ble ingen publikumssuksess. Den innbrakte kun $14 millioner i USA. Produksjonskostnadene var på ca $35 millioner.


=== Priser ===
Helen Slater ble nominert til en Saturn Award i klassen beste kvinnelige skuespiller.


== I rollene ==
Helen Slater ...  Kara / Supergirl / Linda Lee
Faye Dunaway ...  Selena
Peter O'Toole ...  Zaltar
Mia Farrow ...  Alura
Brenda Vaccaro ...  Bianca
Peter Cook ...  Nigel
Simon Ward ...  Zor-El
Marc McClure ...  Jimmy Olsen
Hart Bochner ...  Ethan
Maureen Teefy ...  Lucy Lane
David Healy ...  Fred Danvers
Sandra Dickinson ...  Pretty Young Lady
Robyn Mandell ...  Myra
Jenifer Landor ...  Muffy
Diana Ricardo ...  Mrs. Murray


== Referanser ==


== Eksterne lenker ==
(en) Supergirl på Internet Movie Database 
(no) Supergirl hos Filmfront 
(sv) Supergirl i Svensk Filmdatabas 
(da) Supergirl i Danmark Nationale Filminstitut 
(fr) Supergirl på Allociné 
(nl) Supergirl på MovieMeter 
(en) Supergirl på AllMovie 
(en) Supergirl på Turner Classic Movies 
(en) Supergirl på Rotten Tomatoes 
(en) Supergirl på Metacritic
Harald Moltke

Harald Moltke (født 14. desember 1871 på Aldersro ved Helsingør, død 24. juni 1960 på Frederiksberg) var en dansk greve, maler og forfatter.
Han hadde sin utdanning fra Kunstakademiet 1889-93.
Moltke, sammen med Knud Rasmussen, læreren Jørgen Brønlund og polarforskeren Ludvig Mylius-Erichsen, gjennomførte i årene 1902–04 Den litterære Grønlandsekspedisjonen. Ekspedisjonen gikk langs nordvestkysten fra Upernavik til Kap York i nærheten av Thule.
Blant hans viktigste verk er 30 portretter han laget av inuitter, som ble utgitt i 1903. 
Han skrev også boken Grønland (sammen med Mylius-Erichsen) i 1906 og memoarene Livsreisen i 1936. I tillegg har han illustrert en rekke andre bøker. 


== Bøker ==
1906 – Grønland. Illustreret Skildring af den danske literære Grønlandsekspeditions Rejser i Melvillebugten og Ophold blandt Jordens nordligst boende Mennesker – Polareskimoerne 1903-1904. – [Gyldendalske Boghandel/Nordisk Forlag, København]
1936 – Livsrejsen


== Referanser ==


== Eksterne lenker ==
(da) Harald Moltke på Kunstindeks Danmark / Weilbachs Kunstnerleksikon
Stavanger korps

Frelsesarmeen Stavanger ble startet den 12. mars 1890. Før det hadde Jeanna Corneliussen hatt møter der fra den 25. oktober 1887. Hun og kaptein Ludvig Dybing kom igjen i februar 1888 og forsøkte å starte opp ett korps da, men måtte gi opp. Da adjutant Peter Anderson høsten 1889 fikk ansvar for Frelsesarmeens arbeid på Vestlandet, gjorde han flere forgjeves forsøk på å få leie et lokale i Stavanger. Teateret var gått konkurs, men han fikk ikke leie dette.
Helt fra starten av hadde Frelsesarmeen mange tilhengere i Stavanger.
Det ble etter hvert mange typer Frelsesarmé-virksomhet som hadde sin base i Stavanger.
Stavanger slumstasjon ble åpnet 8. november 1893 ved løytnantene Inga Ingebretsen og Karoline Jørgensen. 20. juli 1907 åpnet Frelsesarmeen et barneherberge i Stavanger.
Frelsesarmeens arbeid blant døve og blinde hadde i mange år sin vestlandsbase i Stavanger.
Den kjente sosialpioneren Othilie Tonning var fra Stavanger.
Idag ligger Frelsesarmeen i Kongsgaten 50. Frelsesarmeen blir ledet av major Thormod Langeland. Menigheten har et hornorkester og driver et eget velferdssenter for blant annet rusmisbrukere.
Jet d’eau

Jet d'eau er en 140 meter høy fontene på Quai du Général-Guisan i Genève i Sveits. Den er ett av byens viktigste landemerker, og ligger der Genfersjøen går ut i Rhône.
Fontenen ble opprinnelig satt opp i 1886, og ble flyttet til sin nåværende plassering i 1891 i forbindelse med Sveits' 600-årsjubileum.
Jet d'eau slynger ut 500 liter vann i sekundet med en hastighet på 200 kilometer i timen.


== Eksterne lenker ==
(fr) Offisielt nettsted 
(en) Jet d'eau de Genève – kategori av bilder, video eller lyd på Commons 
Byens turistkontor om Jet d'eau
Gudmund Sandvik

Gudmund Sandvik (født 9. mars 1925 i Høyland i Rogaland, død 2. februar 2008 i Oslo) var professor i rettshistorie ved Universitetet i Oslo fra 1975. 
Sandvik ble cand.philol i 1954 med hovedfag i historie og bifag i norsk og fransk. Han var lærer ved Lycée Pierre Corneille i Frankrike, lektor ved Sorbonne-universitetet i Paris og ved landsgymnaset på Vinstra før han kom til Historisk institutt ved Universitetet i Oslo. I 1965 tok han doktorgraden med en avhandling om eiendomsretten til de norske prestegårdene. 
Sandvik var leder av det offentlige utvalget som i 1983 la fram forslag om ny stedsnavnlov.
Som medlem av Samerettsutvalget og Rettsgruppen som utredet retten til land og vann i Finnmark gjorde han grundige studier av nordnorsk og samisk historie. Han hadde i dette utvalget blant annet ansvaret for å utarbeide den historiske begrunnelsen for den nye paragrafen i Grunnloven om samenes rettsstilling.
Sandvik gikk av i 1995, men holdt kontakt med sitt fagmiljø også etter at han var blitt pensjonist.


== Publikasjoner ==
Studiar kring problemet eigedomsretten til dei norske prestegardane 1965 (doktoravhandling)
Dømande kommisjonar i Norge 1974
Det gamle veldet 1975
Settargjerda i Tunsberg og kongens jurisdiksjon 1986
Forelesninger i rettshistorie 1990


== Referanser ==


== Kilder ==
Marit Halvorsen, Ola Mestad, Dag Michalsen, Kirsten Sandberg: Nekrolog i Aftenposten 8. februar 2008, del 2 side 8
Jon Erik Solberg

Jon Erik Solberg (født 26. juli 1971) er flere ganger norgesmester i motorsag, og har representert Norge både i  Nordisk- og VM. Her konkurreres det i ulike øvelser med motorsag, som krever både hurtighet og presisjon. Han er også blitt brukt mye som instruktør og medspiller i ulike TV-produksjoner, presseoppdrag og events,  der motorsag og skogbruk har spilt en sentral rolle. 
Solberg kommer fra Hillestad i Holmestrand kommune.


== Bibliografi ==
Vedhoggeren (med Svein Arne Strømsodd), Cappelen Damm (2016) ISBN 9788202496814


== Eksterne lenker ==
Omtale på  Cappelen Damms nettsider
Dziecinów

Dziecinów er en by i Polen i det masoviske voivodskap.

areal: 6 km²
befolkning: 704 (i 2007)
beliggenhet: 51° 59' N, 21° 17' Ø


== Eksterne lenker ==
Offisielt nettsted 
(en) Dziecinów (Otwock County) – kategori av bilder, video eller lyd på Commons 
(en) Dziecinów (powiat otwocki) – galleri av bilder, video eller lyd på Commons
Gunnar Hvarnes

Gunnar Hvarnes (født 5. mai 1977 i Hvarnes i Larvik) er en norsk kokk. Han ble kåret til årets kokk i 2009, og representerte dermed Norge i Bocuse d'Or Europa i 2010 og Bocuse d'Or 2011, der han fikk bronsemedalje.Hvarnes var kaptein på Det norske kokkelandslaget fra 2004 til 2008. I 2008 ble det norske kokkelandslaget olympisk mester, og i 2006 verdensmester. Hvarnes har også en rekke NM-plasseringer i kokkekunst. I 2007 og 2006 vant han gullmedalje og i 2004 sølvmedalje. «Det var egentlig ikke noe tvil blant dommerne. Gunnar overbeviste på veldig gode teknikker og et meget høyt nivå på smak,» sa Sven Erik Renaa, manager på det norske kokkelandslaget og en av dommerne til Stavanger Aftenblad.
Han jobber ved Gastronomisk Institutt i Stavanger. Tidligere jobber:

kjøkkensjef Brasserie Hansken, Oslo
souschef Annen Etage, Oslo
Bon Lloc, Stockholm
souschef Bølgen & Moi, Høvik
kjøkkensjef Bølgen & Moi, Briskeby


== Referanser ==


== Eksterne lenker ==
Bocuse d'Or Norge: [1]
Gastronomisk Institutt: [2]
Jørgen Brønlund

Jørgen Brønlund (født 14. desember 1877 i Jakobshavn, død november eller desember 1907) var en grønlandsk lærer, sledefører og polarforsker. 
Brønlund var en av de grønlenderne som deltok i Ludvig Mylius-Erichsens Danmarkekspedisjonen i 1906–08. Han hadde tidligere vært med bl.a. Knud Rasmussen på ekspedisjoner, bl.a. Den litterære Grønlandsekspedisjonen. 
Jørgen Brønlund var en dyktig sledefører og tolk, og han ble valgt til å ta med Mylius-Erichsen og Peter Høegh Hagen til Nordøstgrønland i 1907. Han skulle føre denne ekspedisjonens dagbok. Både ekspedisjones leder, Mylius-Erichsen, Høeg Hagen og Brønlund omkom på denne ekspedisjonen, av sult og forfrysninger. Jørgen Brønlund var den siste som døde, og ved siden av hans lik fant man ekspedisjonsdagboken. De to andres lik er aldri blitt funnet.


== Eksterne lenker ==
Den digitale slæderejse
Jørgen Brønlunds dagbog på Det Kongelige Bibliotek
Ilulissat Kommunes hjemmeside
Ludvig Mylius-Erichsen

Ludvig Mylius-Erichsen (født 15. januar 1872 i Ringkøbing, død 25. november 1907) var en dansk forfatter, polarforsker og eventyrer. 
Han ledet Den litterære Grønlandsekspedisjonen, sammen med polarforskeren Knud Rasmussen, maleren Harald Moltke og læreren Jørgen Brønlund, i perioden 1902–04. På denne ekspedisjonen samlet de mye informasjon om grønlandsk språk og muntlige fortellertradisjoner. 
Senere, i 1906–07 ledet han en ny ekspedisjon, den såkalte Danmarkekspedisjonen, til Nordøst-Grønland. Avreisen fra Danmark var 24. juni 1906, med skipet SS «Danmark». Han reiste sammen bl.a. Jørgen Brønlund og løytnant N. P. Høeg-Hagen, men alle disse tre omkom av sult og forfrysninger på en sledetur høsten 1907. Resten av ekspedisjonen returnerte til København i august 1908. 


== Bøker og dikt ==
1904 – Isblink. Digte fra den grønlandske polarregion.


== Referanser ==


== Eksterne lenker ==
Tegning av Mylius-Erichsen
Svart søndag

Svart søndag (originaltittel: Black Sunday) er en amerikansk thriller fra 1977 regissert av John Frankenheimer. Filmen handler om en palestinsk terrororgruppe som slår seg sammen med en desillusjonert amerikansk vietnamveteran for å gjennomføre en terroraksjon i USA. Hovedrollene spilles av Bruce Dern og Marthe Keller, mens en sentral birolle spilles av Robert Shaw. Filmen er basert på en bok av Thomas Harris utgitt i 1975.


== Handling ==
En palestinsk kvinne, som er medlem av terrororganisasjonen Svart September, lokker med seg en desillusjonert og hevngjerrig vietnamveteran til å planlegge en terroraksjon i USA. Målet er tilskuerne på superbowlfinalen. Aksjonen skal gjennomføres ved hjelp av en blimp. Hensikten er å skape en opinion for å få hjelp i sin frigjøringskamp. Både amerikanske og israelske etterretningsagenter involveres snart i jakten på terroristene og deres plan.


== Om filmen ==
Svart søndag har fått 71 % på Rotten Tomatoes.VG gav den terningkast tre.


== Skuespillere ==
Robert Shaw som Major David Kabakov
Bruce Dern som Michael Lander
Marthe Keller som Dahlia Iyad
Fritz Weaver som Sam Corley
Steven Keats som Robert Moshevsky.
Bekim Fehmiu som Mohammed Fasil.
Michael V. Gazzo som Muzi.
William Daniels som Harold Pugh
Walter Gotell som oberst Riat
Victor Campos som Nageeb
Joe Robbie som seg selv.
Robert Wussler som seg selv.
Pat Summerall som seg selv.
Tom Brookshier som seg selv.
Walter Brooke som Fowler
James Jeter som Watchman
Clyde Kusatsu som lastebåt-kaptein.
Tom McFadden som Farley
Robert Patten som Vickers
Than Wyenn som ambassadør for Israel.


== Referanser ==


== Eksterne lenker ==
(en) Svart søndag på Internet Movie Database 
(no) Svart søndag hos Filmfront 
(sv) Svart søndag i Svensk Filmdatabas 
(fr) Svart søndag på Allociné 
(nl) Svart søndag på MovieMeter 
(en) Svart søndag på AllMovie 
(en) Svart søndag på Turner Classic Movies 
(en) Svart søndag på Rotten Tomatoes 
(en) Svart søndag på Metacritic 
(en) Svart søndag på Box Office Mojo
Mimi Kihle

Mimi Azora Kihle (født 9. juli 1899 i Horten, død 4. juli 1993 i Oslo) var en norsk skuespiller. Debuterte på Centralteatret i 1923 i Arnold og Bachs Levemanden. I de samme forfatteres Pussy gjestet hun med stor suksess på Apollo-teatret  København i 1931. 
På en turné under Ibsen-jubiléet i 1928 spilte hun Ingrid, Den grønnkledte og Anitra i Peer Gynt. Ved Centralteatret i 1929 spilte hun blant annet Lille Eyolf i Lille Eyolf selv om hun ikke var gutt. Hun var ansatt ved Centralteatret til 1932, deretter ved Carl Johan Teatret til 1940, da hun trakk seg tilbake fra scenen. Hun var også ved filmen. Sammen med Odd Frogg (1901–34) fremførte hun sangen Hvorfor så alene? i filmen Lalla vinner ! (1932). Den var komponert av Dan Folke (1906–54) og Kai Normann Andersen. Sangen ble også utgitt på plate for His Master's Voice
Hun var datter av mineløytnant Karl August Kihle (1873–1953) og Helga Josefine (1876–1959). Faren var sønn av Abraham Abrahamsen, og ved folketellingen i 1900 oppga familien etternavnet Abrahamsen (og ikke Kihle).  I 1931 giftet hun seg med Finn Myklegaard (1901–1986) som var redaktør og forlagseier.


== Filmografi ==
1938 – Bør Børson Jr. .. Ida Olsen

1932 – Lalla vinner ! .. Ragnhild

1932 – Fantegutten .. Ilona

1927 – Troll-elgen .. Bellina, danser


== Referanser ==


== Eksterne lenker ==
Mimi Kihle i Scenewebarkivet
Mimi Kihle, rolleliste i skuespill av Henrik Ibsen
(en) Mimi Kihle på Internet Movie Database 
(no) Mimi Kihle hos Sceneweb 
(sv) Mimi Kihle i Svensk Filmdatabas 
(en) Mimi Kihle hos The Movie Database
Toppserien 1996

Toppserien 1996 ble vunnet av Trondheims-Ørn. Haugar og Gjelleråsen rykket ned.


== Tabell ==


== Toppscorere ==
27 mål:
 Randi Leinan, Trondheims-Ørn
12 mål:
 Marianne Pettersen, Gjelleråsen
 Silvi Gian, Kolbotn
 Åse Iren Steine, Sandviken
11 mål:
 Anne Nymark Andersen, Sandviken
10 mål:
 Kjersti Thun, Asker
 Hege Gunnerød, Asker
 Britt Monica Andreassen, Bøler
 Unni Lehn, Trondheims-Ørn
9 mål:
 Heidi Eivik, Trondheims-Ørn
 Brit Sandaune, Trondheims-Ørn
8 mål:
 Katrin Skarsbø, Sprint-Jeløy


== Eksterne lenker ==
Oversikt over alle serierundene
Tabell
Toppscorere
Toppserien 1997

Toppserien 1997 ble vunnet av Trondheims-Ørn. Bøler og Verdal rykket ned.


== Tabell ==


== Toppscorere ==
24 mål:
 Ragnhild Gulbrandsen, Trondheims-Ørn
20 mål:
 Ann Kristin Aarønes, Trondheims-Ørn
19 mål:
 Marianne Pettersen, Asker
14 mål:
 Lena Anzjøn, Verdal
13 mål:
 Randi Leinan, Kolbotn
10 mål:
 Dagny Mellgren, Klepp
9 mål:
 Margunn Haugenes, Bjørnar Idrettslag
 Silvi Jan, Kolbotn
 Monica Enlid, Trondheims-Ørn
8 mål:
 Nina Reiersen, Athene Moss
 Gro Espeseth, Sandviken
 Brit Sandaune, Trondheims-Ørn


== Eksterne lenker ==
Oversikt over alle serierundene
Sluttabell
Toppscorere
Toppserien 1998

Toppserien 1998 ble vunnet av Asker. Fløya og Byåsen rykket ned.


== Tabell ==


== Toppscorere ==
36 mål:
 Marianne Pettersen, Asker
16 mål:
 Ragnhild Gulbrandsen, Trondheims-Ørn
 Hege Riise, Setskog/Høland
 Silvi Jan, Kolbotn
13 mål:
 Linda Ørmen, Athene Moss
 Anne Birgitte Nesset, Athene Moss
 Christin Lilja, Athene Moss
 Dagny Mellgren, Klepp
12 mål:
 Elene Moseby, Setskog/Høland
10 mål:
 Ann Kristin Aarønes, Trondheims-Ørn
9 mål:
 Anne Elisabeth Kallevik, Setskog/Høland
 Ingrid Camilla Fosse Sæthre, Bjørnar
 Monica Knudsen, Asker


== Eksterne lenker ==
Oversikt over alle serierundene
Sluttabell
Toppscorere
Per Paust

Per Olav Paust (født 1. desember 1943, død 6. mai 1999) var en norsk diplomat.


== Liv og virke ==
Han var utdannet magister i statsvitenskap (mag.art) og arbeidet først i Norad. I 1974 begynte han i utenrikstjenesten.
Han var pressetalsmann i Utenriksdepartementet for daværende utenriksminister Svenn Stray fra november 1984 og deretter for Knut Frydenlund etter regjeringsskiftet våren 1986 og for Thorvald Stoltenberg etter Frydenlunds død i 1987. I februar 1988 ble han utnevnt til ambassaderåd ved ambassaden i Washington. Han var stasjonert i Washington i to omganger. Paust var også stasjonert i Jakarta i tre år. I 1998 var han fungerende generalkonsul i New York.
I avdelingen for sikkerhetspolitikk og nedrustning fikk han ansvaret for tilretteleggelsen av landminekonferansen i Oslo som var det største diplomatarrangement som er gjennomført i Norge. Arrangementet gikk prikkfritt.I tiden før vinter-OL på Lillehammer i 1994 ledet han et prosjekt for profilering av Norge i utlandet i samarbeid med NORTRA og Norges Eksportråd.
I april 1999 fikk han vite at han led av kreft, og døde allerede tre uker senere i Risør og ble begravet samme sted.


== Familie ==
Paust fikk tre sønner i sitt første ekteskap. I 1992 giftet han seg for andre gang, da med Anne Orderud Paust, som var forsvarsministerens personlige sekretær. Hun ble drept drøyt to uker etter sin manns død, i det som ble kjent som Orderudsaken.


== Referanser ==
Blimp

Blimp er en type luftskip uten metallskjelett. Ballongen fylles med en lett gass (vanligvis helium).
Farkosten ligner på en zeppeliner, bortsett fra at zeppelinerne har en innvendig stiv ramme. Fordelen med dette er at en blimp kan bære større vekt enn en zeppeliner av samme størrelse og gasstype; ulempen ligger i at blimpen vil være svært utsatt for dynamisk deformering, og vil være vanskeligere å fly (herunder både fremdrift og styring) enn en tilsvarende zeppeliner.
Blimps kan spores tilbake til 1915, da fartøytypen ble tatt i bruk av britene for krigsformål under første verdenskrig, blant annet for å eskortere konvoier og å speide etter tyske ubåter.
Toppserien 1999

Toppserien 1999 ble vunnet av Asker. Sandviken og Kaupanger rykket ned.


== Tabell ==


== Toppscorere ==
23 mål:
 Kjersti Thun, Asker
19 mål:
 Christin Lilja, Athene Moss
16 mål:
 Marianne Pettersen, Asker
 Ingrid Camilla Fosse Sæthre, Bjørnar
 Line Amzjøn, Klepp
15 mål:
 Solveig Gulbrandsen, Kolbotn
 Ragnhild Gulbrandsen, Trondheims-Ørn
 Ann Kristin Aarønes, Trondheims-Ørn
13 mål:
 Brit Sandaune, Trondheims-Ørn
11 mål:
 Linda Medalen, Asker
 Tonje Hansen, Kolbotn
 Elene Moseby, Setskog/Høland
 Trine Rønning, Trondheims-Ørn


== Eksterne lenker ==
Oversikt over alle serierundene
Sluttabell
Toppscorere
Toppserien 2000

Toppserien 2000 var den 5. sesongen i Toppserien, men den fjortende sesongen av den øverste divisjonen i fotball for kvinner. Regjerende mester var Asker, mens regjerende cupmester var Trondheims-Ørn. Lagene som hadde rykket opp fra forrige sesong var Larvik og Byåsen.
Sesongen startet 29. april og sluttet 21. oktober.
Serien ble vunnet av Trondheims-Ørn. Seieren ble formelt avgjort i siste runde, men i tredje runde før slutt møttes Trondheims-Ørn og Asker på Askers hjemmebane Føyka. Trondhems-Ørn vant 3-0 og tok over serieledelsen med ett poeng. De kontrollerte mer eller mindre inn de to siste kampene. Asker kom på andreplass, ett poeng bak Trondheims-Ørn og 12 poeng foran Kolbotn på tredje.
I motsatt ende av tabellen lå Byåsen lenge an til soleklart nedrykk, men takket være en opphenting mot slutten, kom de forbi Setskog/Høland, Larvik og Grand Bodø. De to sistnevnte rykket ned, Grand Bodø ett poeng bak Setskog/Høland, men med bedre målforskjell.


== Tabell ==


== Toppscorere ==
24 mål:
 Kjersti Thun, Asker
 Ragnhild Gulbrandsen, Trondheims-Ørn
20 mål:
 Marianne Pettersen, Athene Moss
15 mål:
 Bente Musland, Bjørnar
13 mål:
 Ingrid Camilla Fosse Sæthre, Bjørnar
 Ellinor Grønfur, Klepp
 Ann Kristin Aarønes, Trondheims-Ørn
12 mål:
 Margunn Haugenes, Bjørnar
 Linda Ørmen, Kolbotn
 Ann Elisabeth Kallevik, Setskog/Høland
11 mål:
 Linda Medalen, Asker
 Tonje Hansen, Kolbotn
10 mål:
 Anita Rapp, Asker


== Eksterne lenker ==
Oversikt over alle serierundene
Sluttabell
Toppscorere
Toppserien 2001

Toppserien 2001 var den 6. sesongen av Toppserien og den femtende sesongen i den øverste landsdekkende divisjonen for kvinner. Regjerende mester var Trondheims-Ørn. Lagene som rykket opp fra 1. divisjon var Røa og Liungen.
Serien ble vunnet av Trondheims-Ørn. Serien ble avgjort etter 16. serierunde, da Trondheims-Ørn fikk en ugjentakelig 7 poengs ledelse med to kamper igjen. Nedryksstriden ble avgjort først i siste runde. Da vant Røa over Liungen. Med uavgjort mellom de to hadde Athene Moss greid seg med seier over Arna-Bjørnar. Imidlertid tapte de, og dermed var 15 sesonger med toppfotball over for storlaget. Liungen slo dermed følge med Athene Moss. Som resultat av nedrykket ble Athene Moss' seniorsatsing oppløst.


== Tabelltips ==
Kilde: Aftenposten, lørdag 21. april 2001, side 22. 
Tar man forhåndstipset til inntekt, må Athene Moss og Asker sees på som de store skuffelsene, mens Røa var den positive overraskelsen. 


== Tabell ==
Kampen Kolbotn – Røa endte 1-1, men på grunn av at Røa brukte en ikke-godkjent spiller, ble resultatet satt til 0-0 og Kolbotn gitt tre poeng.


== Toppscorere ==
31 mål:
 Ragnhild Gulbrandsen, Trondheims-Ørn
19 mål:
 Elene Moseby, Team Strømmen
18 mål:
 Solveig Gulbrandsen, Kolbotn
15 mål:
 Ingunn Sørum, Liungen
14 mål:
 Brit Sandaune, Trondheims-Ørn
13 mål:
 Ellinor Grønfur, Klepp
 Linda Ørmen, Kolbotn
11 mål:
 Bente Musland, Arna-Bjørnar
 Kjersti Thun, Asker
10 mål:
 Kristin Stundal, Asker
 Trine Rønning, Trondheims-Ørn
 Heidi Pedersen, Trondheims-Ørn
9 mål:
 Ingrid Camilla Fosse Sæthre, Arna-Bjørnar
 Marit Jordanger, Trondheims-Ørn


== Referanser ==


== Eksterne lenker ==
Oversikt over alle serierundene
Sluttabell
Toppscorere
Toppserien 2002

Toppserien 2002 var den 16. nasjonale øverste serien i fotball for kvinner. Trondheims-Ørn var regjerende mester i serie og cup. Sandviken og Larvik rykket opp før seriestart. Serien ble vunnet av Kolbotn. Dette var Kolbotns første seier i Toppserien. Det var også første gang siden 1993-sesongen og fjerde gangen i Toppseriens historie at verken Asker eller Trondheims-Ørn vant serien. Kolbotn ledet samtlige runder etter den første, men det var først i den 17 runde at laget avgjorde helt.
I motsatt ende rykket Sandviken og Byåsen ned. For Byåsens del ble nedrykket i teorien avgjort etter den 14. runde, da laget hadde 12 poeng til sikker plass, men en altfor svak målforskjell. Runden etter var nedrykket offisielt. Sandvikens nedrykksplass ble klart i siste runde, da de tapte samtidig som Larvik spilte uavgjort.


== Tabelltips ==
Kilde: Aftenposten, lørdag 20. april 2002 
Som i 2001 var det Røa som overrasket mest positivt, og også Klepp gjorde bedre enn forventet. Larvik skuffet mest, men det var ellers få variasjoner fra tipset.


== Tabell ==
Lag som rykket opp foran sesongstart står med (O). Fjorårets seriemester står med (S). Cupmester er ikke oppført; cupen ble vunnet av Trondheims-Ørn både i 2001 og 2002


== Toppscorere ==
22 mål:
 Marianne Pettersen, Asker
19 mål:
 Kjersti Thun, Asker
 Christine Bøe Jensen, Kolbotn
 Elene Moseby, Team Strømmen
13 mål:
 Brit Sandaune, Trondheims-Ørn
12 mål:
 Solveig Gulbrandsen, Kolbotn
10 mål:
 Ingrid Camilla Fosse-Sæthre, Arna-Bjørnar
 Bente Musland, Arna-Bjørnar
 Lene Espedal, Klepp
9 mål:
 Anita Eftedal, Larvik
 Kristine Edner, Røa
 Trine Rønning, Trondheims-Ørn


== Eksterne lenker ==
Oversikt over alle serierundene
Sluttabell
Toppscorere